

ROMÂNIA

CONSILIUL JUDEŢEAN TIMIŞ

Direcţia Generală de Asistenţă Socială şi Protecţia Copilului

P-ţa Regina Maria nr.3, 300004 Timişoara

Tel.: 0256-490281 Fax: 0256-407066

E-mail: dgaspctm@dgaspctm.ro

Web: [www.dgaspctm.ro](http://www.dgaspctm.ro/)

Cod operator: **20436**



**FONDUL SOCIAL EUROPEAN**

**Programul Operaţional Capital Uman 2014-2020**

**Axa prioritară 4  Incluziunea sociala si combaterea saraciei**

**Proiect TEAM-UP: Progres în calitatea îngrijirii alternative a copiilor**

**Cod proiect POCU/480/4/19/127169**

**COMUNICAT DE PRESĂ**

 Direcția Generală de Asistență Socială și Protecția Copilului Timiș, partener în cadrul proiectului ”TEAM UP: Progres în calitatea îngrijirii alternative a copiilor”, cod 127169, cofinanțat din Fondul Social European prin Programul Operațional Capital Uman 2014-2020, al cărui beneficiar este Autoritatea Națională pentru Protecția Drepturilor Copilului și Adopție, continuă campania de recrutare și identificare de persoane interesate să exercite profesia de asistent maternal profesionist.

Astfel, Direcţia Generală de Asistenţă Socială şi Protecţia Copilului Timiş organizează un nou curs de formare a asistenţilor maternali profesionişti. Asistentul maternal profesionist este persoana fizică, atestată în condiţiile legii, care asigură, prin activitatea pe care o desfăşoară la domiciliul său, creşterea, îngrijirea şi educarea, necesare dezvoltării armonioase a copiilor pe care îi primeşte în plasament sau în încredinţare.

**Persoanele interesate sunt așteptate pentru a depune o cerere de evaluare la Registratura de la sediul DGASPC Timiș, P-ta Regina Maria, nr. 3, Timișoara. Cererile pot fi depuse la Registratura DGASPC Timiș până la sfârșitul lunii februarie 2020.**

La cererea de evaluare vor fi anexate:

1. un curriculum vitae al solicitantului
2. copie după actul de identitate (cu domiciliul stabil pe raza județului Timiș)
3. copie după diploma de studii a ultimei școli absolvite.
4. cazier judiciar
5. o adeverință conform prevedetilor art 23 din Legea 118/2019 (model cerere anexat)
6. adeverință medicală din care să rezulte că nu suferă de boli transmisibile, infecto-contagioase sau psihice.

În urma depunerii cererii, angajatii din cadrul D.G.A.S.P.C. Timiș vor efectua **o evaluare socială** a persoanei solicitante, care constă în vizite la domiciliul acesteia, discuții cu membrii familiei sale, vecini, prieteni, precum și **o evaluare psihologică**.

Ulterior evaluării, persoanele acceptate **vorurma cursuri de formare profesională în vederea obținerii** atestatului de asistent maternal profesionist, putând fi angajate numai după obținerea acestui document.

Cursurile de formare profesională vor fi organizate la sediul DGASPC Timiș și au o durată de minim 60 de ore.

Cursul este gratuit, iar persoanele care doresc să îl urmeze trebuie să îndeplinească următoarele condiţii:

* să aibă capacitate deplină de exerciţiu;
* să prezinte garanţii morale şi materiale pentru îndeplinirea corectă a obligaţiilor ce le revin referitoare la creşterea, îngrijirea şi educarea copiilor pe care îi vor primi în plasament;
* să aibă în folosinţă legală o locuinţă care să acopere necesităţile de preparare a hranei, igienă, educaţie şi odihnă ale utilizatorilor săi, inclusiv pe cele ale copiilor care urmează a fi primiţi în plasament;
* să aibă minim studii medii absolvite - cu diplomă.

Conform legii, nu vor putea deveni asistenţi maternali profesionişti persoanele care:

* au suferit o condamnare prin hotărâre judecătorească rămasă definitivă, pentru săvârşirea cu intenţie a unei infracţiuni;
* au fost decăzuţi din drepturile părintesti, sau al căror copil a fost declarat abandonat prin hotărâre judecătorească rămasă definitivă;
* suferă de boli cronice transmisibile şi boli psihice.

 Mai multe informaţii privind organizarea acestui curs, pot fi obţinute la Serviciul Comunicare, Registratură, Relații cu Publicul din cadrul DGASPC – telefon 0256-490281, 494030.

 Vă mulţumim pentru sprijinul acordat în mediatizarea acestei ştiri!

 Cu deosebită consideraţie,

**SERVICIUL COMUNICARE, REGISTRATURA, RELAŢII CU PUBLICUL**